CELEX: C2005/171/45
Language: da
Date: 2005-07-09 00:00:00
Title: Sag T-162/05: Sag anlagt den 18. april 2005 af Dirk Grijseels og Ana Lopez García mod Det Europæiske Økonomiske og Sociale Udvalg

9.7.2005   
            
            
               DA
            
            
               Den Europæiske Unions Tidende
            
            
               C 171/27
            
         Sag anlagt den 18. april 2005 af Dirk Grijseels og Ana Lopez García mod Det Europæiske Økonomiske og Sociale Udvalg
   (Sag T-162/05)
   (2005/C 171/45)
   Processprog: fransk
   Ved De Europæiske Fællesskabers Ret i Første Instans er der den 18. april 2005 anlagt sag mod Det Europæiske Økonomiske og Sociale Udvalg af Dirk Grijseels, Ternat (Belgien), og Ana Lopez García, Bruxelles, ved avocats Sébastien Orlandi, Xavier Martin, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgerne har nedlagt følgende påstande:
   
               —
            
            
               Annullation af afgørelserne om at udnævne sagsøgerne til tjenestemænd ved De Europæiske fællesskaber, for så vidt som sagsøgernes indplacering ved ansættelsen herved fastsættes i henhold til artikel 12 i vedtægtens bilag XIII.
            
         
               —
            
            
               Det Europæiske Økonomiske og Sociale Udvalg tilpligtes at betale sagens omkostninger.
            
         Søgsmålsgrunde og væsentligste argumenter:
   De påberåbte søgsmålsgrunde og væsentligste argumenter er identiske med dem, der er påberåbt i sagerne T-130/05 og T-160/05, og ligner dem, der er påberåbt i sag T-58/05.